**NOTA INFORMATIVĂ**

la proiectul hotărârii Guvernului „Cu privire la aprobarea Programului „Managementul datoriei de stat pe termen mediu (2021-2023)”

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul hotărârii de Guvern „Cu privire la aprobarea Programului „Managementul datoriei de stat pe termen mediu (2021-2023)”” a fost elaborat de către Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Elaborarea proiectului hotărârii Guvernului este condiționată de prevederile art. 6 din Legea nr. 419-XVI din 22 decembrie 2006 cu privire la datoria sectorului public, garanțiile de stat și recreditarea de stat. Totodată, elaborarea unui astfel de document este în conformitate cu metodologia DeMPA - Instrument de evaluare a performanței managementului datoriei elaborat de către Banca Mondială, care stabilește elementele indispensabile pentru realizarea practicilor durabile de gestionare a datoriei.   1. **Principalele prevederi ale proiectului și evidențierea elementelor lor**   Documentul reprezintă o continuare a Programului „Managementul datoriei de stat pe termen mediu pentru anii 2020-2022”, fiind revizuit pentru orizontul de timp 2021-2023, în concordanță cu prognozele privind datoria de stat pe termen mediu și prognoza actualizată a indicatorilor macroeconomici, furnizată de Ministerul Economiei și Infrastructurii și coordonată cu reprezentanții Fondului Monetar Internațional.  Scopul elaborării documentului constă în stabilirea direcțiilor prioritare de activitate ale Ministerului Finanțelor orientate spre atingerea obiectivului fundamental și a celor specifice, precum și acțiunile care vor fi întreprinse de către autorități în vederea asigurării finanțării și îmbunătățirii structurii portofoliului de datorie.  Programul se axează pe descrierea strategiei de finanțare a soldului (deficitului) bugetului de stat și identificarea factorilor de cost și de risc aferenți.  În vederea limitării expunerii portofoliului datoriei de stat față de riscul valutar, riscul ratei dobânzii, riscul de refinanțare, Programul stabilește intervale țintă indicative pentru principalii parametri de risc și de sustenabilitate. Intervalele stabilite asigură un grad înalt de flexibilitate în administrarea datoriei de stat pentru a răspunde la modificarea condițiilor de pe piețele financiare, reprezentând compoziția dorită a portofoliului datoriei de stat.  Parametrii respectivi vor fi monitorizați și publicați lunar în cadrul buletinelor statistice privind datoria de stat și trimestrial în cadrul Raportului privind situația în domeniul datoriei sectorului public, garanțiilor de stat și recreditării de stat, iar informația privind implementarea măsurilor Programului „Managementul datoriei de stat pe termen mediu” va fi inclusă în Raportul anual privind situația în domeniul datoriei sectorului public, garanțiilor de stat și recreditării de stat.  Conform prognozelor, în perioada 2021-2023, se estimează că soldul datoriei de stat nu va depăși 40,4% din PIB, menținând aproximativ aceeași structură conform reședinței creditorilor (datorie internă și datorie externă). Totodată, cheltuielile pentru serviciul datoriei de stat pe termen mediu vor atinge în mediu 1,0% din PIB rămânând la același nivel comparativ cu anul 2020. |
| 1. **Fundamentarea economico -financiară** |
| Adoptarea proiectului de hotărâre nu va implica cheltuieli financiare suplimentare asupra bugetului public național.  **5. Modul de încorporare a actului în cadrul normativ în vigoare**  Prezentul proiect de hotărâre nu necesită modificarea, elaborarea sau abrogarea unor acte normative noi. |
| **6. Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului cu privire la aprobarea Programului „Managementul datoriei de stat pe termen mediu (2021-2023)” este publicat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul ”Transparența decizională” și pe site-ul [www.particip.gov.md](http://www.particip.gov.md), secțiunea ”Procesul decizional”. |

**Viceprim-ministru, Serghei PUȘCUȚA**

**Ministru al Finanțelor**